අරුණ ශාන්ති

පලිහවඩන ආරච්චිගේ සිරිල් පෙරේරා (උපත 12 පෙබරවාරි 1926විපත 1992 සැප්තැම්බර් 22), හෙවත් අරුණ ශාන්ති, ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙක් හා පසුබිම් ගායකයෙකි.

පෞද්ගලික ජීවිතය
සිරිල් 1926 පෙබරවාරි 12 වැනි දින ශ්‍රී ලංකාවේ වැලිවිට, කඩුවෙල හි උපත ලැබීය. ඔහුගේ පියා මිය ගියේ සිරිල්ගේ මව සිරිල්ව ගැබ්ගෙන සිටියදීය. ඔහු ධර්මදූත විද්‍යාලයෙන් සහ බදුල්ල ශාන්ත බෙඩ්ස් විද්‍යාලයෙන් (දැනට බදුල්ල මධ්‍ය මහා විද්‍යාලය ලෙස හැඳින්වේ) අධ්‍යාපනය ලැබීය. ඔහු කඩවත ශාන්ත අන්තෝනි විද්‍යාලය, පාදුක්ක මධ්‍ය මහා විද්‍යාලය සහ හංවැල්ල දොන් බොස්කෝ විද්‍යාලයයේ අධ්‍යාපනය ලබා ඇත. මේ කාලයේ ඔහුගේ හොඳම මිතුරා වූයේ ජනප්‍රිය නළු රෙක්ස් කොඩිප්පිලිගේ වැඩිමහල් සහෝදරයා වූ කිංස්ලි කොඩිප්පිලි ය. වයස අවුරුදු 17 දී සිරිල් බොක්සිං ක්‍රීඩාවට ඉදිරිපත් වී ප්‍රථම ස්ථානය දිනා ගත්තේය.

ඔහු විවාහ වූයේ 1949 වැල්ලවත්තේ පැවති සාදයකදී හමුවූ රෝස් ඩිල්මා සමඟයි. මෙම යුවළට පුතුන් පස් දෙනෙක් සිටිති: නෙවිල්, රන්ජන්, ටෝනි, සුමිත්, ලුෂන් සහ එක් දියණියක් වන සොහානි ඔගස්ටා. පොඩි පුතා සුමිත් ගායකයෙක්. 1997 දී හතරවැනි සහෝදරයා වන නිරංජන් ලතා වල්පොල සමඟ ගීතයක් ගායනා කළා. 1983 දී සුමිත් සිය පියා විසින් ගායනා කරන ලද ගීත 14 ක් පටිගත කළේය.

ඔහුගේ අවසාන කාලයේදී ඔහු පෙනහළු පිළිකාවට ගොදුරු විය. ඔහු 1992 සැප්තැම්බර් 22 වන දින වයස අවුරුදු 66 දී මිය ගියේය.

වෘත්තීය ජීවිතය
පාසල් කාලයේ සිටම සංගීතයට හා නාට්‍යවලට ඔහු දැඩි ඇල්මක් දැක්වූවා. පාසල් වේදිකාවේදී ආචාර්ය ගුණපාල පියසේන මලලසේකර විසින් රචිත ‘‘යම්තම් බේරුණා’’ නාට්‍යයේ ප‍්‍රධාන චරිතය රඟපාන්නට ඔහුට අවස්ථාව ලැබුණි. ඔහු 1947 Young Handsome Younger (Junior Mr. Ceylon) තරගයෙන් තෙවැනි ස්ථානයට පත්විය. වැලිවිට පල්ලියේ ගායන කණ්ඩායමේ නිත්‍ය සාමාජිකයෙකු වූ ඔහු එහිදී තම කටහඬ වැඩිදියුණු කරගත් අතර ගායකයෙකු ලෙස ද දස්කම් පෑවේය. පසුව ඔහු වේදිකා නාට්‍යවලට සම්බන්ධ වී වසර ගණනාවක් රඟ දැක්වීය. ටවර්හෝල් නාට්‍ය යුගයේදී එවකට අගමැති රණසිංහ පේද්‍රමදාස මහතාගේ සහායෙන් “නගර ශෝභනී” නාට්‍යයේ රඟපෑවේය.

වේදිකා නාට්‍ය නළුවකුව සිටියදී චිත්‍රපටයක රඟපාන්නට අවශ්‍ය වූ ඔහු තම ඥාති සොහොයුරා වන විලී ජයමාන්නගේ පිහිට පැතුවා. ඔහුගේ ඥාති සොහොයුරා යටතේ සිරිල්ට හමුවීමට අවස්ථාව ලැබුණි බී. ඒ ඩබ්ලිව් ජයමාන්න. ඉන්පසුව ඔහු රුක්මණී දේවි සමඟින් "පෙරළෙන ඉරණම" චිත්‍රපටයේ ප්‍රධාන චරිතය නිරූපණය කිරීමට තෝරා ගන්නා ලදී. නමුත් ඔහුගේ මව රඟපෑම සඳහා ඉන්දියාවට යාමට අවසර දීම ප්‍රතික්ෂේප කළාය. නමුත් ෆිල්ම් එකක රඟපාන්න ඉන්දියාවට යන්න දුන්නෙ නැත්තම් සියදිවි නසාගන්නවා කියලා අම්මට කිව්වම අම්මා ඒකට අවසර දුන්නා. එම චිත්‍රපටයේ ඔහු 'පාපේ මේ ජීවිතේ', 'ඕලු මලේ සුදෝ සුදු' සහ 'හද ආදර පෙම් මන්දිරේ' ඇතුළු ගීත හතරක් ගායනා කළේය.

මෙම චිත්‍රපටය 1949 ඔක්තෝබර් 20 වන දින ශ්‍රී ලංකාවේ නිකුත් කරන ලද අතර එය අධ්‍යක්ෂණය කරන ලද්දේ J. P. සිංහ විසිනි. සිරිල් පෙරේරාට අනුව ඔහු සහ චිත්‍රපටයේ ප්‍රධාන නිළිය අතර සම්බන්ධයක් ඇති බවට කටකතා පැතිර ගියේය. රුක්මණීගේ සැමියා වූ එඩී ජයමාන්න ඉන්දියාවේ චිත්‍රාගාරවල පවා පැතිර ගිය ආරංචිය එම කටකතාවේ ඇත්ත නැත්ත ගැන ප්‍රශ්න කළේය. ප්‍රධාන නළු සිරිල් පෙරේරා රුක්මණී දේවි එක්ක රඟපානවා කියලා රංගනයේ සඳහන් කරන්න එපා කියලා එඩී චිත්‍රාගාරයට ඇවිත් ලොකු ඝෝෂාවක් කළා. ඔහුගේ නම තැබීමට නම් ප්‍රධාන කලාකරුවන් දෙදෙනාගේ නම් ඉවත් කළ යුතු බව ඔහුගේ දැඩි අදහස විය. පසුව සිරිල් පෙරේරා යන නම වෙනුවට සිනමාවට සුදුසු වෙනත් නමක් යෙදිය යුතු බවට අයෙක් යෝජනා කළ අතර එහිදී තවත් අයෙක් ‘අරුණ ශාන්ති’ යන නම යෝජනා කළේය.

වර්ෂ 1953 දී ඔහු A. B. රාජ්ගේ "ප්‍රේම තාරකා" චිත්‍රපටයේ ප්‍රධාන චරිතයට තෝරා ගන්නා ලදී. පසුව අරුණ ශාන්තිගේ ඥාතියකු වූ ජෝශප් වනිගරත්න සමඟ එක්ව ‘‘දේවියනි ඔබ කොහිද’’ චිත්‍රපටය අධ්‍යක්ෂණය කළේය. කතෝලික පල්ලියේ සමහර පූජකයන් සහ ගිහියන් දෙපිරිසකට බෙදී, චිත්‍රපටයේ තේමාව ගැන තර්ක කළත්, චිත්‍රපටය ප්‍රමාදයකින් තොරව තිරගත විය. 1964 දී ඔහු S. රාමනාදන් විසින් අධ්‍යක්ෂණය කරන ලද ‘‘සසරක හත’’ චිත්‍රපටිය නිෂ්පාදනය කළේය. ඉන් පසුව පවා ඔහු චිත්‍රපටවල විවිධ චරිත නිරූපණය කළේය: මමයි රජා, සිනාසෙන්න රත්තරං, යුක්තියට වැඬ, අලි බබා සහ හොරු හතළිහ, සිහින අහසේ වසන්තේ, සහ වෙස් වලගත් තරුණිය එයින් කිහිපයක් වේ. ඔහුගේ බෑණනුවන් වූ බර්ට්‍රම් පෙරේරා අධ්‍යක්ෂණය කළ ‘‘රන් හදවත’’ චිත්‍රපටයේ රූගත කිරීම් කරමින් සිටියදී ඔහු පළමු වරට රෝගාතුර විය.

වර්ෂ 1984 දී 6 වැනි ජනාධිපති සම්මාන]] හිදී ඔහු මුහුදු ලිහිණි චිත්‍රපටයේ ඔහුගේ චරිතය වෙනුවෙන් කුසලතා සම්මානයක් දිනා ගත්තේය. ඉන්පසුව 1990 වසරේ 18 වැනි සරසවිය සම්මාන උලෙළේ “සිනසෙන්න රත්තරං” චිත්‍රපටය වෙනුවෙන් හොඳම රංගනය සඳහා වූ සම්මානය දිනා ගත්තේය.

උරුමය
ඔහුගේ දරුවන් සෑම වසරකම ඔහු වෙනුවෙන් සමරු ප්‍රසංගයක් පවත්වයි. 2017 දෙසැම්බර් 23 වන දින අරුණ ශාන්ති ප්‍රසංගය සවස 4.30 ට කළුතර ප්‍රාදේශීය ලේකම් කාර්යාලීය ශ්‍රවණාගාරයේදී පැවැත්විණි.

References

External links
 

ශ්‍රී ලාංකික නළුවෝ
සිංහල ජනයා